Tolong jelaskan mengenai Bahasa Arab Hijaz dalam bahasa melayu

Bahasa Arab Hijaz ( ḥijāzī), juga dikenali sebagai Bahasa Arab Barat Arabia ialah sebuah dialek bahasa Arab yang ditutur di wilayah Hijaz di Arab Saudi. Kendatipun sebenarnya terdapat dua dialek yang ditutur di wilayah Hijaz, satu oleh kaum badwi dan penduduk pedalaman dan satu yang ditutur penduduk bandar, istilah ini lazimnya merujuk kepada jenis bandar, yang ditutur di bandar-bandar seperti Jeddah, Makkah, Yanbu, Ta'if, dan Madinah.

Dialek Hijaz bandar kelihatan amat berkait dengan dialek-dialek bahasa Arab di Sudan Utara dan Upper Egypt. Bahasa Arab Hijaz mempunyai banyak kesamaan dengan Bahasa Arab Mesir. Dialek ini juga ditutur oleh kaum orang Rasyaida di Eritrea dan Sudan. Dialek ini digunakan buat perhubungan harian dan tidak mempunyai kedudukan rasmi; sebaliknya Bahasa Arab Piawai Moden digunakan dalam urusan rasmi, terutamnya di Eritrea di mana bahasa Arab tidak merupakan lingua franca.